ET Euroopa Liidu Teataja C 338/3

Tehakse teatavaks järgmine teave nõukogu määruse (EÜ) nr 2580/2001 (teatavate isikute ja üksuste vastu suunatud eripiirangute kohta terrorismivastaseks võitluseks) artikli 2 lõikes 3 sätestatud loetellu (vt nõukogu rakendusmääruse (EL) 2015/1325 lisa) kantud järgmistele isikutele ja rühmitustele: ABDOLLAHI Hamed (teise nimega Mustafa Abdullahi), AL-NASSER Abdelkarim Hussein Mohamed, AL YACOUB Ibrahim Salih Mohammed, ARBABSIAR Manssor (teise nimega Mansour Arbabsiar), IZZ-AL-DIN Hasan (teiste nimedega GARBAYA, Ahmed; SA-ID; SALWWAN, Samir), MOHAMMED Khalid Shaikh (teiste nimedega ALI, Salem; BIN KHALID, Fahd Bin Adballah; HENIN, Ashraf Refaat Nabith; WADOOD, Khalid Adbul), SHAHLAI Abdul Reza (teiste nimedega Abdol Reza Shala'i, Abd-al Reza Shalai, Abdorreza Shahlai, Abdolreza Shahla'i, Abdul-Reza Shahlaee, Hajj Yusef, Haji Yusif, Hajji Yasir, Hajji Yusif, Yusuf Abu-al-Karkh), SHAKURI Ali Gholam, SOLEIMANI Qasem (teiste nimedega Ghasem Soleymani, Qasmi Sulayman, Qasem Soleymani, Qasem Solaimani, Qasem Salimani, Qasem Solemani, Qasem Sulaimani, Qasem Sulemani), „Hizballah Military Wing” („Hizballahi sõjaline tiib”) (teiste nimedega „Hezbollah Military Wing”, „Hizbullah Military Wing”, „Hizbollah Military Wing”, „Hezballah Military Wing”, „Hisbollah Military Wing”, „Hizbu'llah Military Wing”, „Hizb Allah Military Wing”, sealhulgas „Jihad Council” („Džihaadi nõukogu”) (ja kõik sellele alluvad üksused, sealhulgas välisjulgeolekuorganisatsioon)), International Sikh Youth Federation (ISYF) (rahvusvaheline sikhi noorteliit), „Ejército De Liberación Nacional” („National Liberation Army” / Rahvuslik Vabastusarmee), „Popular Front for the Liberation of Palestine”(„PFLP”) (Palestiina Vabastamise Rahvarinne), „Popular Front for the Liberation of Palestine - General Command” (Palestiia Vabastamise Rahvarinde peastaap, teise nimega „PFLP - General Command”), „Fuerzas armadas revolucionarias de Colombia” („FARC”) („Revolutionary Armed Forces of Colombia” / Kolumbia Revolutsioonilised Relvajõud), „Sendero Luminoso”(„SL”) („Shining Path” / Särav Tee)

(2015/C 338/03)

Nõukogu 31. juuli 2015. aasta rakendusmääruses (EL) 2015/1325 (1) loetletud isikutele, rühmitustele ja üksustele teatatakse järgmist.

Nõukogu 27. detsembri 2001. aasta määrusega (EÜ) nr 2580/2001 (2) on ette nähtud, et kõik asjaomastele isikutele, rühmitustele ja üksustele kuuluvad rahalised vahendid, muud finantsvarad ja majandusressursid külmutatakse ning et nende käsutusse ei tohi anda otseselt ega kaudselt rahalisi vahendeid, muid finantsvarasid ega majandusressursse.

Nõukogule on esitatud uut teavet, mis on seotud eespool nimetatud isikute, rühmituste ja üksuste loetelusse kuulumisega. Kõnealust uut teavet arvesse võttes on nõukogu põhjendusi vastavalt muutnud.

Asjaomased isikud, rühmitused ja üksused võivad järgmisel aadressil esitada taotluse, et saada nõukogu muudetud põhjendused nende jätmise kohta eespool nimetatud loetellu:

Council of the European Union (Attn: CP 931 designations) Rue de la Loi / Weststraat 175 1048 Bruxelles/Brussel BELGIQUE/BELGIË E-post: sanctions@consilium.europa.eu.

Nimetatud taotlus tuleks esitada 19. oktoobriks 2015.

Asjaomased isikud, rühmitused ja üksused võivad eespool toodud aadressil igal ajal esitada nõukogule taotluse koos mis tahes täiendavate dokumentidega, et otsus nende eespool nimetatud loetellu kandmise ja jätmise kohta läbi vaadataks. Sellised taotlused vaadatakse läbi pärast nende kättesaamist. Sellega seoses juhitakse asjaomaste isikute, rühmituste ja üksuste tähelepanu asjaolule, et nõukogu vaatab nimetatud loetelu korrapäraselt läbi kooskõlas ühise seisukoha 2001/931/ÜVJP (3) artikli 1 lõikega 6. Selleks, et taotlusi käsitletaks järgmise läbivaatamise käigus, tuleks need esitada 27. oktoobriks 2015.

Asjaomaste isikute, rühmituste ja üksuste tähelepanu juhitakse võimalusele taotleda asjakohase liikmesriigi või asjakohaste liikmesriikide pädevatelt asutustelt, mis on loetletud määruse lisas, luba külmutatud rahaliste vahendite kasutamiseks põhivajadusteks või konkreetseteks makseteks kooskõlas kõnealuse määruse artikli 5 lõikega 2.

(1) ELT L 206, 1.8.2015, lk 12.

(2) ELT L 344, 28.12.2001, lk 70.

(3) ELT L 344, 28.12.2001, lk 93.